b'\n_START_ARTICLE_\nMie\xc5\xbei\xc5\xa1ki\xc5\xb3 herbas\n_START_SECTION_\nApra\xc5\xa1as\n_START_PARAGRAPH_\nSidabriniame skydo lauke \xc5\xbealias arka i\xc5\xa1silenk\xc4\x99s tiltas su trimis atramomis ir tur\xc4\x97klais, vir\xc5\xa1 jo - raudonas vertikaliai kylantis ma\xc5\xbeas pauk\xc5\xa1tis, demonstruojantis pakeltus sparnus.\n_START_SECTION_\nIstorija\n_START_PARAGRAPH_\nIstorinio herbo Mie\xc5\xbei\xc5\xa1kiai netur\xc4\x97jo, nors tai sena gyvenviet\xc4\x97, Upyt\xc4\x97s pavieto teism\xc5\xb3 knygose minima nuo 1586 m. Ten buvo dvarinink\xc5\xb3 Rajeck\xc5\xb3, \xc5\xbeiauriai i\xc5\xa1naudojusi\xc5\xb3 savo valstie\xc4\x8dius, dvaras. Svarstant herbo id\xc4\x97jas, buvo atsi\xc5\xbevelgta \xc4\xaf vietos bendruomen\xc4\x97s si\xc5\xablym\xc4\x85 pavaizduoti tilt\xc4\x85, kuris nuo seno jungia abu Nev\xc4\x97\xc5\xbeio krantus ir visus mie\xc5\xbei\xc5\xa1kie\xc4\x8dius._NEWLINE_Dabartinis Mie\xc5\xbei\xc5\xa1ki\xc5\xb3 herbas patvirtintas Lietuvos Prezidento dekretu Nr. 1K-1346 2008 m. gegu\xc5\xbe\xc4\x97s 19 d. Herbo etalono autorius \xe2\x80\x93 dailininkas Arvydas Ka\xc5\xbedailis.'